ZAPISNIK

15. seje sveta Krajevne skupnosti Nova Gorica, ki je bila,

v SREDO, 20. marca 2024, ob 17:15 uri

v prostorih Krajevne skupnosti, Erjavčeva 4, Nova Gorica

**Prisotni:** Gregor Humar, Iztok Nemec, Bojan Horvat, Darija Bratina, Oton Mozetič, Mateja Humar, Valter Adamič, Vesna Vitez, Ingrid Černe, Neli Skočaj

**Odsotni-opravičili:** Radovan Ličen, Sanja Markočič, Irena Jevšček

**Predlog dnevnega reda:**

1. Pregled in potrditev zapisnika 14. redne seje

2. Seznanitev s participativni proračun 2024-2026

1. Praznovanje 60 letnice ustanovitve KS Nova Gorica
2. Potrditev naročilnic in pogodb
3. Vprašanje in pobude

Predsednik Sveta KS Nova Gorica je preveril navzočnost. Prisotno je bilo 10 člani, 3 člani(ce) opravičeno odsotni. Seja sveta KS Nova Gorica je sklepčna.

Predlog dnevnega reda je bil sprejet.

**Add 1**

Zapisnik 14. seje Sveta KS Nova Gorica je predsednik dal v obravnavo. Na zapisnik seje sveta KS Nova Gorica ni bilo pripomb.

**Sklep 1.1: Sprejme se zapisnik 14. seje Sveta KS Nova Gorica, ki je bila 17. 2. 2024. Sklep je bil soglasno sprejet.**

**Add 2**

Poudarek tokratnega participativnega proračuna je na razvoju podeželja, idejah mladih in trajnostnih vsebinah. Za razliko od prejšnjih participativnih proračunov občani ne bodo mogli predlagati izgradnje in sanacije cestne in komunalne infrastrukture ter ureditve javne razsvetljave. Bo pa poseben sklop namenjen predlogom mladih, saj želimo mlade spodbuditi k večji participaciji. Letošnji participativni proračun več sredstev namenja podeželju kot mestu, kajti razvoj v mestu je omogočen že preko projektov Celostnih teritorialnih naložb (CTN), ki sredstva namenja za urbana središča.

|  |  |  |
| --- | --- | --- |
| 1. Nova Gorica, Rožna dolina, Solkan, Kromberk-Loke | 100.000,00 € |  |
| 2. Mladinski program | 12.000,00 € |  |

|  |  |
| --- | --- |
| **Datuma in ura** | **Lokacija** |
| Četrtek, 14. 3. 2024, ob 18. uri | Kulturni dom Čepovan |
| Petek, 15. 3. 2024, ob 18. uri | Zeliščni center v Grgarskih Ravnah |
| Sreda, 20. 3. 2024, ob 18. uri | Kulturni dom Šempas |
| Četrtek, 21. 3. 2024, ob 18. uri | Velika dvorana Občinske palače |
| Ponedeljek, 25. 3. 2024, ob 18. uri | Avla Osnovne šole Dornberk |

Svetniki KS Nova Gorica so izpostavili krivično odločitev občinskega sveta, da se težišče financiranja iz naslova participativnega proračuna usmeri n razvoj podeželja. Na območju KS Nova Gorica živi 48% občanov Mestne občine Nova Gorica. Stanje se še poslabša zaradi vsakodnevnega dotoka migracije delavcev, šolarjev na območju KS Nova Gorica.

**Sklep 2.1. Svetniki KS Nova Gorica bodo v sodelovanju z krajani s svojih delih KS spodbudili občane pri oblikovanju predlogov investicij iz naslova participativnega proračuna**

Add 3

Predsednik je odprl razpravo v zvezi z obeleževanjem 60. obletnice ustanovitve KS Nova Gorica. Izoblikoval se je predlog, da pri slovesno obeleževanje te obletnice izvedli združili skupaj z obeleževanjem praznika KS Nova Gorica. Prireditev naj bi se izvedla na Bevkovem trgu.

**Sklep 3.1. Sprejet je bil dogovor, da člani sveta KS Nova Gorica v roku enega tedna pripravijo predloge obeležitve obeh praznovanj (Praznik KS Nova Gorica in obeleževanje 60 obletnice).**

Add. 4.

Predsednik sveta KS je dal v potrditev naslednje naročilnice:

|  |  |  |  |
| --- | --- | --- | --- |
| **štev. naročilnice** | **komu** | **predmet** | **vrednost** |
| 4/2024 | Eva Ostrouška | animacija na Pustovanju | 500,00 |
| 5/2024 | Mestne storitve | plakatiranje za Pustovanje | 245,95 |
| 6/2024 (še ni podpisana) | Mojca Gregorič | december na Bevkovem trgu | 800,00 |

**Sklep 4.1. Z glasovi vseh navzočih članov sveta KS Nova Gorica so bile potrjene vse tri naročilnice.**

Add. 5

Predsednik sveta KS je predstavil dve vlogi za pridobitev soglasja KS Nova Gorica:

* Sprememba delovnega časa »PLAŽA BAR« Ponedeljek do četrtka in nedelja od 11:00 uro do 01:00 ure in petek – sobota od 11:00 do 02:00 ure
* Soglasje za podaljšanje služnosti za postavitev bazne postaje na objektu Komunalne Energetike

**Sklep 5.1. Z glasovi vseh članov sveta KS je bil soglasno dano soglasje za obe vlogi.**

Bojan Hrovat je preko Email poslal prošnjo, da KS Nova Gorica sproži aktivnosti pri Komunali Nova Gorica za ureditev ekoloških otokov na Gregorčičevi ulici in na Grčni. Gradivu so bile priložene slike ekoloških otokov. Predsednik sveta KS je podal predlog, da člani sveta KS lahko dajo pobudo neposredno Melaniji, ki zahteve ob soglasju predsednika brez predhodne obravnave na svetu KS oddajo predlog in pobude pristojnim službam. S tako ureditvijo bi bili bolj odzivni na predloge krajanov.

**Sklep 5.2. Z glasovi vseh navzočih članov sveta je bil sprejet predlog, da se pobude in predloge krajanov brez predhodnih sestankov ob verifikaciji s strani predsednika KS posreduje naprej ustreznim službam.**

Seja je bila zaključena ob 18:15 uri

Zapisal: Predsednik Sveta KS Nova Gorica:

Mag. Valter Adamič Gregor Humar